AlexejDobrolubov/national_council_slovak_2010 huggingface dataset:
23. schôdza NR SR - 11.deň - B2. popoludní
Dátum: 2024-12-10
Poslanec: Krajčí, Marek (SLOVENSKO)
Druh vystúpenia: Vystúpenie s faktickou poznámkou

80. Ďakujem pekne za diskusiu, naozaj, úprimne. Pán kolega, ja vám odporúčam si možno aj pozrieť článok, ktorý bol v Denníku N, ktorý sa volá Menšie nemocnice pochopili, že sa oplatí nerobiť. Ako je to s ich financovaním a prečo na tom získava Penta a AGEL, ale však, samozrejme, môžte povedať, že novinár to zle vidí, ale tu sú priamo citáty. Napríklad poisťovňa Dôvera, ktorú vlastní Penta, rovnako ako sieť nemocníc Penta Hospitals hovorí, že dáva finančné postihy 5-10 % zo zazmluvnenej sumy. Ak by nemocnica urobila aj o 20 % menej, úhrada sa zníži len o 10 %, ale to je už extrém. Bežne sa hýbeme v tých 5 %. Čiastočne to hovorí, čo hovoríte vy, ale je dosť možné, neviem presne, v čom vy máte skúsenosť, že niektoré nemocnice to majú oveľa prísnejšie nastavené, ale niektoré, žiaľ, to nemajú tak prísne nastavené a toto je práve problém, v tom financovaní je úplný neporiadok. Ako sa s kým tá ktorá poisťovňa dohodne, tak to má spravené. A toto je práve priestor na to, urobiť v tom poriadok. A to, že ten systém je nastavený teraz tak, že im sa oplatí nerobiť a potom zarobia viac, to je podľa mňa zlý systém, jednoznačne zlý systém a s tým systémom treba niečo urobiť. Pán kolega Bartek, no viete, napríklad tuná môj kolega poslanec Stachura z KDH vám dal krásny návod k progresívnej výpovednej lehote, mali ste to tu v parlamente. Mohli ste to schváliť a nemuseli ste byť v tejto situácii. Takže nehádžte vinu na tých ďalších, vy ste kľudne už za vašej éry mohli zamedziť tomu, čo sa teraz stalo. Ďakujem pekne.
23. schôdza NR SR - 8.deň - B. popoludní
Dátum: 2024-12-05
Poslanec: Krajčí, Marek (SLOVENSKO)
Druh vystúpenia: Vystúpenie s faktickou poznámkou

118. Áno, bavíme sa tu o veľmi citlivom pozmeňujúcom návrhu, ktorým sa minister Kamil Šaško snaží dosiahnuť sociálny zmier aj s odborármi, a môžme mať, samozrejme, rôzne názory na to, či tam odborári majú, alebo nemajú sedieť. V každom prípade teraz si treba uvedomiť, s odborármi treba rokovať, treba ich počúvať a docieliť čo najskôr pokoj. Pokoj, nech stiahnu výpovede a nech sa celá krajina nemusí strachovať, ako cez vianočné sviatky bude poskytovaná zdravotná starostlivosť. Tomáš, rozumiem tvojmu rozhorčeniu, avšak ja si osobne myslím, že keď takto rozhorčene budeme komentovať to, čo sa minister snaží dosiahnuť, a teraz vyzerám jak koaličný politik, tak, samozrejme, tie výpovede tu budú a zdravotná starostlivosť sa... prestane byť poskytovaná. Nehovoriac o tom, že zamestnanci, ktorí mali kódovať a byť teda DRG kódermi v nemocniciach, zase nemôžme povedať, že o tom DRG by nič nemali vedieť. Skôr si myslím, že mali by ho veľmi kvalitne ovládať a vedieť, a teda odbornosť by im podľa mňa chýbať nemusela.
35. schôdza NR SR - 13.deň - B. popoludní
Dátum: 2025-06-16
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

303. Ďakujem vám pekne. Pán poslanec Kéry, ja som porozumela, že vy sa trošku venujete zahraničnej politike, tak ja sa vrátim k tomu, na čo sa tu pýtam už od rána. By ma zaujímalo, že či ste videli ten list, ktorý nám prišiel z Európskej komisie, lebo už to začína byť taká Columbova žena, že všetci o tom vieme, len sme ho nevideli. Tak je tu aj minister spravodlivosti a verím, že si ho doniesol, že nám ho prečíta, aby sme vedeli, aké tie výhrady sú, lebo je predsa namieste, ak nejaké výhrady tu zazneli, aby sme ich poznali. Určite osobitne každý poslanec Kresťanskodemokratického hnutia si ho tu chce vypočuť, aj každá poslankyňa chce proste vedieť, aké potenciálne riziká môže prinášať a určite ak máte k nim rešpekt, tak to tu pán minister prečíta. Takže mňa by zaujímalo, pán poslanec Kéry, som si všimla, že máte rád diplomaciu, považujete za dôležité, aby sa veci riešili s rešpektom a tolerantne, tak aký máte rešpekt k Európskej únii. Poznáte ten list? Poznáte tie výhrady? Viete, aké riziká sú s tým spojené? Ak nie, tak to sa mi zdá problematické. A ak áno, ako ste sa s tým vysporiadali? To by ma zaujímalo, lebo ak sa teda venujete zahraničnej politike, toto osobitne by vás asi mohlo zaujímať. Alebo možno už ste na ceste k vystúpeniu z EÚ a už vás to nezaujíma.
35. schôdza NR SR - 13.deň - B. popoludní
Dátum: 2025-06-16
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

287. Ďakujem veľmi pekne. Pani poslankyňa, ja na rozdiel od mojej predrečníčky budem reagovať na príspevok. Veľmi oceňujem toto vystúpenie, lebo to je vlastne o tom, že či je to vlastne dobrý nápad, len tak si zobrať, čo je v zákone, dať to do ústavy a nemať k tomu absolútne žiadnu diskusiu. Veď v tom zákone, naozaj, už to máme jednak. Prečo to dávať do tej ústavy? A je to absolútne kľúčové, vlastne to súvisí aj s tým príspevkom predtým. Prečo potrebujeme teraz do ústavy riešiť niečo, čo vieme, že už je dávno prekonané? Proste vieme to tu spoločne. My musíme nájsť dialóg aj s našimi konzervatívnymi kolegami, ako to urobiť, aby ich obavy, ktoré súvisia s tradičnou rodinou, my ju vnímame ako prekonanú, kolegovia konzervatívni ju nepovažujú za prekonanú, ale musíme sa spolu rozprávať, lebo ja verím, že pri tom hlbšom dialógu nájdeme cestu, ako uznať ľudskú dôstojnosť každému. A osobitne práve pri rodinách nájsť spôsob, ako sa v prvom rade pozerať na záujem dieťaťa, lebo tu sa nedá poprieť predsa, že tu sú deti vychovávané v rodinách, ktoré jednoducho majú dve matky, majú dvoch otcov, jednoducho je to tak a tým deťom je tam dobre. A absolútne to reflektuje ten najlepší záujem dieťaťa, takto to je. A o tom sa treba spolu rozprávať, že prečo ideme teraz dať do ústavy niečo, čo popiera vlastne to, čo tu máme a tu funguje. A nevychádzame tomu v ústrety. Že na ten záujem toho dieťaťa sa nepozeráme. A preto sa mi páčil tvoj príspevok, lebo presne na to si poukázala, že ideme riešiť záujem dieťaťa? Lebo ak ho ideme riešiť, tak toto nie je cesta. Ďakujem pekne.
35. schôdza NR SR - 13.deň - B. popoludní
Dátum: 2025-06-16
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

263. Pán poslanec, chcem veľmi pekne poďakovať za váš príspevok. A to, čo je naozaj veľmi výnimočné, je, že v tom jednom príspevku vlastne jednak je úplne zrejmé úprimné vyznanie ku konzervatívnym hodnotám, ktoré vlastne nám, teda liberálom, sú v nejakej miere vzdialené, ale aj tak vnímame veľa vecí spoločne. Tie hrozby, ktoré tu sú a ja si len uvedomujem aj z toho, čo ste povedali, že to, čo musíme spraviť a cestou k tomu je, že naozaj neschváliť túto zmenu ústavy, ale to čo musíme spraviť, je, že musíme prejsť naozaj veľmi hlbokým dialógom spoločne. Hlbokým hodnotovým dialógom spoločne, aby sme našli riešenie pre tie témy, ktoré nás rozdeľujú a jednoducho spolu to zvládneme. Len sa musíme tou cestou vybrať, lebo ak to bude takto nahrubo a s Ficom, tak to napätie v tej spoločnosti jednoducho ostane a ešte to bude aj hrubý klin medzi nás v opozícii, že hrubo, bez dialógu, spôsobom, ktorý jednoducho nám vlastný v opozícii nie je a nechceme ho, že proste my chceme s vami diskutovať o tom, ako tieto témy spoločne vyriešime. Okrem toho, že je to aj za hranou toho, čo ja som presvedčená, že sa ako kresťanskí demokrati hlásia a jednoducho je to aj v rozpore s ľudskou dôstojnosťou, ktorá ja si myslím, nielenže my ju tak vnímame, ale aj vy ju tak vnímate. Len sa musíme o tom rozprávať a k tomu celému skutočne je tu vážna hrozba, že je to krokom na vystúpenie z Európskej únie, že inak by to vládna koalícia nerobila, vytvoriť si takúto obrovskú bránu cez národnú identitu. To nie je o tom pojme a to je o tom, ako to má byť v ústave. Nato, že toto je krok k vystúpeniu z únie a bude to problém s úniou, ak to bude schválené.
35. schôdza NR SR - 13.deň - B. popoludní
Dátum: 2025-06-16
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

241. Ďakujem veľmi pekne. Pán poslanec, prvá vec, vy tu hovoríte, že o niečom strašíme. Tak ja si vám dovolím pripomenúť tú hanebnú novelu trestných kódexov, kde sme sa pýtali, ako je to s výhradami Európskej komisie. Tvrdili ste, že všetko je v poriadku, všetko vysvetlíte, no, a potom výsledkom bolo, že sme tu niekoľkokrát opravovali novelu, pretože bola v rozpore s Európskym právom a hrozilo nám fakticky aj potenciálne pozastavenie eurofondov. Dám bokom, že čo to znamenalo v konečnom dôsledku, že máme teraz dvojaký meter, európske peniaze chránime a národné peniaze sú nám ukradnuté. Asi v zmysle toho devínskeho odkazu Slovensko si nedáme , asi, ale dáme si ho ukradnúť. To je k tomu prvému. A teraz ja som sa dozvedela od pána ministra spravodlivosti ráno, že sú tu výhrady komisie. Tak ja nechcem strašiť, ale ja vás pekne poprosím, keby ste sa tu mohli postaviť a prečítať nám, čo nám poslala Európska komisia, lebo ja to neviem. Ja som sa len dozvedela od pána ministra, že výhrady tu sú. Nepovažuje ich za vážne, ale to ste nám hovorili aj pri tej hanebnej novele trestných kódexov. Takže, prepáčte, nemám dôveru v ministra spravodlivosti, ktorý by sem doniesol pod pazuchou hanebnú novelu, tvrdil, že všetko je v poriadku a nebolo. Tak teraz, keď mi hovorí, že je to v poriadku, tak je mi zložité mu uveriť. Každopádne priznal, že výhrady Európskej komisie tu sú a keď som sa opýtala, že ak sa naplnia, čo to môže pre Slovensko znamenať, tak mi neodpovedal. Tak to tiež ma trošku prekvapilo, lebo je jasné, aké sú tu mechanizmy s ohľadom na závažnosť výhrad, ale odpoveď som nedostala. A nebolo to preto, že by už skončil výbor. Jednoducho rozhodol sa neodpovedať. Dokonca, nechal tam rozprávať štátneho tajomníka. Tak s ohľadom na toto všetko mám vážnu obavu, že výhrady komis... (Prerušenie vystúpenia časomerom.)
35. schôdza NR SR - 13.deň - B. popoludní
Dátum: 2025-06-16
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

109. Ďakujem veľmi pekne. Pán podpredseda Andrej Danko po svojom nenávistnom prejave radšej zdupkal a ja by som sa divila akémukoľvek opozičnému poslancovi po takomto hrubo nenávistnom prejave, ktorým odôvodňoval zmenu ústavy, tak že za tú zmenu ústavy zahlasuje. Lebo toto bolo skutočne odhalenie, čo sa skrýva, aká nenávisť, netolerancia, za zmenou ústavy. Takto to je a treba si pripomenúť, koho nám doniesol Andrej Danko, ministerku kultúry, ministra životného prostredia, ktorí absolútne rozložili obe inštitúcie. Tak tento Andrej Danko tu v pléne nenávisťou obhajuje zmenu ústavy. Tak hádam žiadny opozičný poslanec za takúto zmenu ústavy, čo je náš základný zákon štátu, nezahlasuje. Pevne tomu verím.
35. schôdza NR SR - 13.deň - B. popoludní
Dátum: 2025-06-16
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

90. Ďakujem veľmi pekne, pani poslankyňa, veľmi sa mi páčil váš vstup aj v snahe osloviť a ja to vnímam aj našich opozičných kolegov v tej časti, ktorá sa týkala ľudskej dôstojnosti a ľudských práv. Tak som to chápala ja. A ja si dovolím k tomu dať tento odkaz ešte. Lebo rozprávať sa treba aj keď, bohužiaľ, ako keby sa stalo, že to, čo sme si doteraz cenili v opozícii, a to je dialóg, tak toto tiež vyčítam našim opozičným kolegom, že ako keby o ten dialóg s nami nestáli v opozícii. Toto je jedna z mojich kľúčových výčitiek a to považujem akože za vážne problematické, že jednak sú ochotní pristúpiť k neuchopiteľnej bráne do neznáma cez národnú identitu. To nie je problém v pojme národná identita, ale tak ako je to zadefinované. Zjavne im ani nevadí, že sú tu výhrady komisie, ani ich nepotrebujú poznať. Zjavne sú pripravení s vládnou koalíciou potom asi bojovať s Európskou komisiou v prípadnom súdnom konaní. A toto ma teda šokuje. Toto ma teda šokuje, že naši kolegovia sú na toto pripravení. Lebo ak za to zahlasujú, zjavne sú. A potom ma šokuje to, že sú tu zrazu nové časti, ktoré sa tu objavili minulý týždeň v piatok. A bez toho, aby sa o tom kolegovia rozprávali s nami, tak sú pripravení to presadiť nahrubo s vládnou koalíciou a toto je tá hrubosť a ten šok. Veď môžme mať na vec rozdielny názor, ale zrazu sa spojím, áno, s diablom, aby som si presadil to svoje bez toho, aby som hľadal naozaj dobré riešenie v dialógu s tými, s ktorými raz chcem vládnuť a mám veľa spoločného. A nenašiel som proste chuť s ním riešiť ako vyriešiť to, čo nás potenciálne rozdeľuje. Toto ma naozaj zarmucuje.
35. schôdza NR SR - 13.deň - B. popoludní
Dátum: 2025-06-16
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

68. Ďakujem veľmi pekne, pani poslankyňa. A ja mám k tomu dva komentáre a potom ešte jeden citát, aj keď z liberálneho kruhu, ale myslím si, že sa tam hodí. Chápem to ako najväčšie prikázanie, ktoré patrí pre veriacich, a to je, miluj pána svojho, seba samého a blížneho svojho . Tak toto keby sme vedeli nejak naplniť v plnosti, tak ja si myslím, že by sme určite vedeli nájsť spoločne aj s našimi kolegami z konzervatívnych kruhov dialóg, kde by sme našli tohto naplnenie, lebo nedá sa to predsa tak, že len nejaká časť sa v tom cíti, že je rešpektovaná aj dôstojnosť, a iná časť nie. To potom proste tak nefunguje a aby sme si toto povedali, na to treba dialóg s kolegami. A keď bez dialógu sa tu presadí takýto klin, ja na to upozorňujem, tak ja si neviem predstaviť tú spoluprácu, na akej dôvere bude ďalej fungovať. A ešte raz k tej národnej identite. Ja sa tu dnes opakujem, ale tá národná identita je naozaj vážny problém. A ja opätovne vyzývam kolegov, ktorých tu vidím, že stále sú niektorí miestami v sále, vypýtajte si výhrady Európskej komisie. Nech viete, za čo hlasujete, aké má výhrady Európska komisia. My sa k nim nevieme dostať, ale vám by to vláda mala dať, lebo ak vy máte za to zahlasovať, tak jednak si myslím, že by ste mali poznať tieto výhrady, lebo pre vás Európa je hodnota, tak nech viete, aké výhrady tam má Európska komisia, aké sú s tým spojené riziká. Vy by ste to skutočne mali vedieť a bez toho si neviem predstaviť, ako môžete s čistým svedomím hlasovať. Ďakujem.
35. schôdza NR SR - 13.deň - B. popoludní
Dátum: 2025-06-16
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

22. Ďakujem veľmi pekne. Nestihnem v tej krátkej dvojminútovej reakcii zareagovať na všetko, ale osobitne si dovolím zareagovať na pána poslanca Janckulíka. Pán poslanec, ja som pomenovala veci tak, ako ich vidím a riziká. Ja vo vašej reakcii som neporozumela napríklad, tak ako povedal aj pán poslanec Dostál, či vy tie výhrady Európskej komisie poznáte, či ste ich videli a ako ste sa s nimi vysporiadali. Takže opakovane vás vyzývam, aby ste si tie výhrady vyžiadali od vlády, aby aspoň vy ste ich poznali. Myslím si, že by ste ich mali dať k dispozícii všetkým vašim poslancom, aby pri plnom vedomí a svedomí s týmito výhradami potom za to zahlasovali, či už, že to podporia alebo, že to nepodporia. Pretože ak tvrdíte, že nejdete spochybňovať európsky priestor, ale ani si nevyžiadate tie listy a nechcete poznať tie výhrady, tak to je pre mňa naozaj veľmi znepokojujúce. Lebo to, čo som vnímala, že máme spoločné, je to, okrem iného, že chceme byť v európskom priestore, chceme byť naďalej členom Európskej únie, tak potom to samozrejme znamená, že máme nejaký rešpekt k inštitúciám a chceme dobre poznať ich výhrady, osobitne ak sa rozhodneme ich nerešpektovať. A k tomu som viedla vo veľkej miere časť môjho vystúpenia. A ak sa nestotožňujete s tými závermi, ktoré som mala, tak o to viac by bolo dobré a vhodné, aby ste tie výhrady naozaj dobre poznali. Pretože tak ako ja čítam tú bránu, ktorú otvárate národnou identitou, tak ju naozaj vnímam veľmi ohrozujúco preto, čo je medzi nami spoločné. Ďakujem pekne.
35. schôdza NR SR - 13.deň - A. dopoludnia
Dátum: 2025-06-16
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

132. Ďakujem veľmi pekne, pán poslanec, za vaše vystúpenie a dovolím si mať k nemu zopár poznámok. Prvá. My máme rozpor v tom, že národná identita je imanentná aj v Slovenskej republike. Máme problém v tom, ako je definovaná v ústave. V tejto súvislosti si vás dovoľujem vyzvať, aby ste sa obrátili na pána ministra spravodlivosti, túto vládu, aby vám jasne dali k dispozícii výhrady, ktoré boli vznesené zo strany Európskej komisie, aby ste dobre rozumeli aké riziká podstupujete v prípade, že budete hlasovať za schválenie tejto ústavy. Osobitne vyzývam aj touto cestou ministra spravodlivosti, aby vám tieto listy sprístupnil. Pretože ak zahlasujete za takúto zmenu, jednoznačne to považujem za vážne riziko. Začne konanie voči Slovenskej republike a s ohľadom na všetky vyhlásenia, ktoré má táto vláda je zjavné, že žiadne takéto riziká jej vôbec nevadia. Treba to vnímať samozrejme v celom kontexte, čo robí táto vláda a na to vás upozorňujeme ako na našich kolegov, s ktorými chceme vládnuť a vnímame, že sme spoločne pre nich spoločne silnou alternatívnou. A k tomu vás vyzývame, aby ste nešli do takejto spolupráce. Spolupráca so SMER-om, s vládnou koalíciou je popretím všetkého, začo sme spoločne stáli na námestiach. Jednoducho vládna koalícia týmto obrovským priestorom vytvára obrovskú bránu poprieť čokoľvek, čo je nám spoločne imanentné pre demokraciu a právny štát. A dovoľujem si pripomenúť, že nemyslíme si to len my, ale aj právnici, ktorí ja si myslím, že majú u vás rešpekt, či je to Lajos Mészáros bývalý sudca ústavného súdu nakoniec aj Peter Kresák, ktorý by mal mať nejaký rešpekt u predstaviteľov tejto koalície. Jednoducho tu sú ústavní právnici, ktorí v tom vidia vážnu obavu.
35. schôdza NR SR - 13.deň - A. dopoludnia
Dátum: 2025-06-16
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

126. Ďakujem veľmi pekne, pani poslankyňa, za tvoje vystúpenie. Ja si myslím, že to, čo treba povedať osobitne našim kolegom z opozície, ktorí sú pripravení za toto zahlasovať je, že okrem obrovského rizika konfliktu s európskym právom, a to som veľmi diplomatická, lebo ja som presvedčená, že ten konflikt tam je a v tejto súvislosti naozaj dôrazne na to upozorňujem kolegov, že by si mali vypýtať listy, ktoré dostala vláda, určite ich má aj minister spravodlivosti, z Európskej komisie, v ktorom musia byť jednoznačne výhrady, lebo sám sa k nim doznal minister spravodlivosti na ústavnoprávnom výbore. Takže moja otázka je smerom k nim. Máte tieto listy? Viete presne, za čo idete hlasovať a s akými rizikami? To je jedna kľúčová vec, ktorú by každý opozičný poslanec si mal vedieť zodpovedať, ak sa rozhodne hlasovať za túto zmenu ústavy, aké riziká to voči Európskej únii má. A nepočúvala by som vládu, počúvala by som Európsku komisiu. Druhá vec. Tie ďalšie pozmeňujúce návrhy, ktoré je pravdepodobné, že budú schválené, znamenajú hrubý klin do budúcej možnej spolupráce s našimi konzervatívnymi kolegami. Je to tak, pretože pre tieto témy je potrebný dialóg a ak dôjde k takejto zmene bez dialógu s nami, tak to znamená v niečom obrovskú ignoranciu spoločných hodnôt, demokracie, právneho štátu, kde ten dialóg je proste imanentnou súčasťou. My vieme prijať vyvážené, dobré rozhodnutie pre tieto témy, ale keď to urobíte takto a teraz, tak to je jednoducho hrubý klin a ja si úprimne neviem predstaviť, ako môže fungovať potom naša spolupráca. Ďakujem.
35. schôdza NR SR - 14.deň - B. popoludní
Dátum: 2025-06-17
Poslanec: Kosová, Ingrid (PS)
Druh vystúpenia: Vystúpenie s faktickou poznámkou

Ďakujem veľmi pekne všetkým za pripomienky. Pokúsim sa byť veľmi stručná a môžme potom aj kuloárne sa o tom viacej porozprávať. V prvom rade ja postrádam význam návrhu zákona zacieleného iba na jednu skupinu obyvateľstva, ak máme tu nejakú celospoločenskú diskusiu o tom, že povinná predškolská príprava by mala byť povinná pre všetky deti, hej, to je prvá základná vec, z ktorej vychádzam. A teraz sa vedie o tom teda veľká diskusia, že či, kedy to bude, či to bude a tak ďalej. To je prvá vec. Druhá vec. To, že v podstate ani Gröhling, ani predchádzajúci ministri aj počas, kedy ste boli vo vláde, neprijali podobný návrh zákona, je tiež dôkazom toho, že asi toto nie je úplne správne smerovanie, že to teda môže naraziť na tie ľudské práva, že to je teda diskriminačné a poďme sa rozprávať o tom, aké sú iné opatrenia a ako zabezpečiť, aby rómske deti, ale aj iné skupiny obyvateľstva nekončili v špeciálnych školách. Jednou z takýchto opatrení je, sú to, že deti s hendikepom A, ktoré majú takýto hendikep diagnostikovaný, pôjdu do úplne bežných základných škôl, je potrebné investovať do podporných tímov, psychológov, logopédov a tak ďalej, aj do učiteľov, ktorí ovládajú rómsky jazyk, aby ich dokázali, tento hendikep, napríklad jazykovo eliminovať a tak ďalej. Poďme sa rozprávať o tom, ako pracovať s rodičmi efektívnejšie, pretože máme veľmi veľa komunitných centier, ale máme nízku úroveň spolupráce s rodičmi a tak ďalej, čiže my vieme, akým iným spôsobom to eliminovať a pravdou je, že áno, ono teraz bol spustený nejaký pilotný program, ktorý začína túto vec riešiť. Ale poďme sa rozprávať o tých iných krokoch, lebo toto nie je úplne podľa mňa ideálny spôsob, akým to naštartovať. A tretia vec, mňa veľmi... (Prerušenie vystúpenia časomerom.)
35. schôdza NR SR - 13.deň - B. popoludní
Dátum: 2025-06-16
Poslanec: Kosová, Ingrid (PS)
Druh vystúpenia: Vystúpenie s faktickou poznámkou

127. Ďakujem veľmi pekne za slovo. V podstate nemám veľmi na čo reagovať, lebo súzniem s vaším názorom, ale považujem za potrebné zdôrazniť ešte jednu vec. Ja som prišla do parlamentu s tou víziou, že budeme tvoriť zákony, ktoré pomáhajú ľuďom v tejto krajine a že Slovensko má patriť všetkým ľuďom a že ak tu bude nejaký zákon, ktorý akýmkoľvek spôsobom ubližuje čo i len jednému človeku, tak takýto zákon by sme prijať nemali. Nie je to správne. Tu tento návrh bude ubližovať desiatkam tisíc ľudí na Slovensku. Z môjho pohľadu je to absolútne nesprávne a nespravodlivé. A ak chceme, aby Slovensko patrilo všetkým, tak potom nesmieme dovoliť, aby nenávisť a aby hoaxy, dezinformácie diktovali zákony v tejto krajine. Pretože ak to urobíme, tak stratíme nádej na moderné a spravodlivé Slovensko vďaka vám. Ďakujem.
35. schôdza NR SR - 13.deň - B. popoludní
Dátum: 2025-06-16
Poslanec: Kosová, Ingrid (PS)
Druh vystúpenia: Vystúpenie s faktickou poznámkou

111. Pán Danko, podpredseda Národnej rady Slovenskej republiky označil opozíciu, a najmä členov a členky Progresívneho Slovenska, za povýšeneckých, pokryteckých, arogantných a nekompetentných. Ale osobne musím povedať, že tento výstup pána Danka je absolútne nehodný podpredsedu Národnej rady a on len vlastne, v priamom prenose, všetkým ľuďom na Slovensku ukázal, ako vyzerá arogancia moci v praxi. A to si bude musieť potom zodpovedať sám. A prieskumy už teda poukazujú na to, že možno sa do parlamentu v nasledujúcich voľbách ani nedostane. A to mu patrí. Povedal však jednu dôležitú vec, pri ktorej by som sa chcela pozastaviť, a to je to, že má v pláne zlepšiť životné podmienky a dôstojnosť ľudí na Slovensku, ktorí chcú podstúpiť tranzíciu a ktorí napríklad žijú v homosexuálnych partnerstvách. A ja by som sa ho teda chcela spýtať, škoda, že tu nie je, prečo neriešime práve toto zlepšenie týchto podmienok. Prečo tu riešime zmenu ústavy Slovenskej republiky, ktorá len zhoršuje tieto podmienky života ľudí na Slovensku? Prečo tu riešime dva pohlavia miesto toho, aby sme sa zaoberali zlepšením dôstojnosti a kvality života týchto občanov? Keď to máte v pláne, tak to, prosím vás, urobte a neničte životy týmto ľuďom, ktorí nemôžu za to, ako sa narodili.